

**Συνάντηση του Ανδρέα Μιχαηλίδη**

**με τον Πρόεδρο της Ευρωπαϊκής Ένωσης Ποδηλασίας**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης είχε συνάντηση με τον Πρόεδρο της Ευρωπαϊκής Ένωσης Ποδηλασίας Ενρίκο Ντέλα Κάζα την Δευτέρα 5 Δεκεμβρίου 2022.

Στο δείπνο εργασίας που έγινε στην Ορόκλινη ήταν επίσης παρόντες ο Πρόεδρος της ΚΟΕ Γιώργος Χρυσοστόμου, το μέλος του ΔΣ ΚΟΑ Ανδρόνικος Ανδρονίκου και ο Πρόεδρος της Κυπριακής Ομοσπονδίας Ποδηλασίας Γιώργος Γεωργίου. Συζητήθηκαν ζητήματα που απασχολούν την Κυπριακή Ομοσπονδία Ποδηλασίας και άλλα σημαντικά θέματα, όπως η διοργάνωση Συνεδρίου Ποδηλασίας στην Κύπρο, η λειτουργία Εκπαιδευτικού Κέντρου Ποδηλασίας στο νησί μας και η διοργάνωση Διεθνών Αγώνων ποδηλασίας για τις αναπτυξιακές ηλικίες.

Από την πλευρά του ο Πρόεδρος του ΚΟΑ επισήμανε τη στήριξη που παρέχει και θα συνεχίσει να το πράττει ο Οργανισμός προς την Κυπριακή Ομοσπονδία Ποδηλασίας και τόνισε ότι ο ΚΟΑ χαιρετίζει δράσεις όπως αυτές που συζητήθηκαν, αφού συμβάλλουν στην αναβάθμιση της ποδηλασίας στη χώρα μας.